જોકે પ્રવાસીઓને નાસ્તો-પાણી કરવાની તેમજ અન્ય કેટલીક છૂટછાટ અપાઈ હતી. ૧૦ વાગ્યે વિમાનની લાઈટ ડીમ થવા લાગી તેમજ એરકંડિશન બંધ થતાં બધાંને ગૂંગળામણ થવા લગી. અંતે વિમાનમાં અંધારું થઈ જતાં હાઈજેકર્સને બાજી હાથમાંથી જઈ રહી હોવાનો અંદાજ આવી ગયો. જેથી અરબી ભાષામાં કંઈક વાક્ય બોલીને તેમણે અંધાધૂંધ ફાયરિંગ શરૂ કર્યું. આ સમયે ઈમરજન્સી એક્ઝિટથી બહાર નીકળી જવાની નીરજા પાસે તક હતી, પરંતુ ભાગવાને બદલે તેણે તમામ પ્રવાસીઓની મદદ કરવાનું વિચાર્યું અને તેમને બહાર કાઢવા મદદ કરી. તેને ખભાના ભાગે ગોળી વાગી છતાં તેણે પોતાની ફરજ ચાલુ રાખી. અંતે કેટલાંક બાળકોને બચાવવા જતાં તે વધુ ચાર ગોળીનો ભોગ બની.